**ΠΑΝΕΛΛΗΝΙΟΣ ΣΥΝΔΕΣΜΟΣ ΤΥΦΛΩΝ**

ΣΩΜΑΤΕΙΟ ΔΙΚΑΣΤΙΚΩΣ ΑΝΑΓΝΩΡΙΣΜΕΝΟ

ΜΕ ΤΗΝ ΥΠ’ΑΡΙΘΜ. 9977/12/12/1932 ΑΠΟΦΑΣΗ ΤΟΥ ΠΡΩΤΟΔΙΚΕΙΟΥ ΑΘΗΝΩΝ ΕΛΕΓΧΕΤΑΙ ΚΑΙ ΕΠΟΠΤΕΥΕΤΑΙ ΑΠΟ ΤΟ ΥΠΟΥΡΓΕΙΟ ΥΓΕΙΑΣ & ΚΟΙΝΩΝΙΚΗΣ ΑΛΛΗΛΕΓΓΥΗΣ

ΜΕΛΟΣ ΤΗΣ ΕΘΝΙΚΗΣ ΟΜΟΣΠΟΝΔΙΑΣ ΤΥΦΛΩΝ

ΕΠΙΤΙΜΟ ΜΕΛΟΣ ΤΗΣ ΕΘΝΙΚΗΣ ΣΥΝΟΜΟΣΠΟΝΔΙΑΣ ΑΤΟΜΩΝ ΜΕ ΑΝΑΠΗΡΙΕΣ &

ΜΕΛΟΣ ΤΗΣ ΕΘΝΙΚΗΣ ΕΝΩΣΗΣ ΤΥΦΛΩΝ & ΤΗΣ ΠΑΓΚΟΣΜΙΑΣ ΕΝΩΣΗΣ ΤΥΦΛΩΝ

**ΕΔΡΑ: ΑΘΗΝΑ**

**ΒΕΡΑΝΖΕΡΟΥ 31 – 10432 ΑΘΗΝΑ**

**ΤΗΛ:210-5245001,5228333,5228365,5245578 FAX:210-5222112**

**e-mail:** [**pab@otenet.gr**](mailto:pab@otenet.gr) **web site:** [**www.pst.gr**](http://www.pst.gr)

ΠΕΡΙΦΕΡΕΙΑΚΗ ΕΝΩΣΗ ΤΥΦΛΩΝ ΚΡΗΤΗΣ

**ΕΔΡΑ: ΗΡΑΚΛΕΙΟ**

ΣΚΕΠΕΝΤΖΗ 28 & ΟΙΚΟΝΟΜΑΚΗ, ΗΡΑΚΛΕΙΟ – ΚΡΗΤΗΣ Τ.Κ. 71306

ΤΗΛ: 2810-211511 e-mail: [petkritis@yahoo.gr](mailto:petkritis@yahoo.gr)

**Ηράκλειο, 13/10/2023**

Η 15η Οκτωβρίου είναι η παγκόσμια ημέρα αφιερωμένη στο λευκό μπαστούνι, το οποίο αποτελεί το σύμβολο της ανεξαρτησίας και της αυτόνομης διαβίωσης των τυφλών σε όλο τον κόσμο.

Ο τυφλός εκπαιδεύεται στη χρήση του λευκού μπαστουνιού, από ειδικό εκπαιδευτή που ονομάζεται ***«Εκπαιδευτής Κινητικότητας Δεξιοτήτων Προσανατολισμού και Καθημερινής Διαβίωσης»***. Ο εκπαιδευτής είναι εκείνος που θα δείξει στο τυφλό παιδί τη σωστή στάση του σώματός του και θα του μάθει πώς να κινείται σε προκαθορισμένες διαδρομές προς και από τα σημεία ενδιαφέροντός του. Επίσης, ο εκπαιδευτής είναι αυτός που θα διδάξει και τον νέο-τυφλωθέντα να κάνει σχεδόν τα ίδια πράγματα που έκανε πριν αλλά με διαφορετικό τρόπο αυτή τη φορά.

Η εκπαίδευση των τυφλών ατόμων είναι δια βίου και έχει νόημα μονάχα όταν προσφέρονται και οι κατάλληλες υποδομές. Ως εκ τούτου, θα θέλαμε να καυτηριάσουμε την ελλιπή προσβασιμότητα στους κοινόχρηστους χώρους των αστικών και μη κέντρων, καθώς επίσης και τη μη εφαρμογή της νομοθεσίας που αφορά στην προσβασιμότητα των δημοσίων χώρων.

Με αφορμή, λοιπόν, αυτήν την ημέρα, η Περιφερειακή Ένωση Τυφλών Κρήτης, θέλει να αναδείξει την παντελή έλλειψη εκπαιδευτών για τους τυφλούς στην Κρήτη και να διαμαρτυρηθεί έντονα για το γεγονός ότι οι άνθρωποι με οπτική αναπηρία παραμένουν για όγδοο έτος χωρίς την παραμικρή εκπαίδευση, η οποία θα τους απαλύνει εν μέρει τις συνέπειες της αναπηρίας τους.

Εν κατακλείδι, καλούμε την ελληνική κυβέρνηση στο Ευρωπαϊκό πλαίσιο να επιλύσει το πρόβλημα της έλλειψης εκπαιδευτών κινητικότητας σε όλη τη χώρα και ιδιαίτερα εκεί που η απουσία τους είναι καθολική, όπως στην Κρήτη.

Μετά εκτιμήσεως

Για τη Δ.Ε.

**Ο Πρόεδρος** **Η Γεν. Γραμματέας**

Μαρκοδημητράκης Μενέλαος Κατσιπουλάκη - Γιαννιδάκη

Καλλιόπη